Centerra Gold

Centerra Gold on Kanada kullakaevandusettevõte, mille kaevandused paiknevad Aasias. Ettevõtte peakorter asub Torontos.

Ettevõttele kuulub kaks tegutsevat kullakaevandust: Kumtori kaevandus Kõrgõzstanis ja Boroo kaevandus Mongoolias. Arendamisel on teine kaevandus Boroo lähistel, lisaks osaleb ettevõte võimalike kaevanduskohtade uurimises USA Nevada osariigis, Türgis, Venemaal Tõva Vabariigis ja Mongoolias.Centerra Gold Külastatud 28. mail 2011.

2010. aastal tootis ettevõte 678 941 untsi kulda. Ettevõtte aktsiatega kaubeldakse Toronto börsil.

2007. aasta seisuga kuulus ettevõtte aktsiate kontrollpakk (53%) Kanada suurosanikele, 15% Kirgiisi Vabariigile ja 32% väikeaktsionäridele. Kõrgõzstan nõudis aga eelmise valitsuse ajal (2003. aastal) sõlmitud asutamislepingu ümbervaatamist ja 20-protsendilist osalust või rahalist kompensatsiooni.Kumtor gold mine: Kyrgyzstan demands 20% in Centerra Gold or $480 million

Ettevõte loodi 100-protsendiliselt Cameco Corporationile kuunud ettevõtte Cameco Goldi baasil, millest emaettevõte soovis vabaneda.

 Viited 

Kategooria:Kanada ettevõtted